Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Filipos 4:1-23
4 Iti kasta, kakabsatko a dungdungnguen ken il-iliwen, rag-ok ken koronak,+ agtakderkayo a sititibker+ iti kastoy a pamay-an iti Apo, dungdungnguen.2 Bagbagaak ni Euodia ken bagbagaak ni Sintique nga agmaymaysa koma ti panunotda+ iti Apo.3 Wen, kiddawek met kenka, pudpudno a kasinnangol,+ itultuloymo a tulongan dagitoy a babbai nga immagawa a nakidanggay kaniak+ iti naimbag a damag agraman ken Clemente kasta met ti dadduma a katrabahuak,+ a dagiti naganda+ adda iti libro ti biag.+4 Kankanayon nga agrag-okayo iti Apo.+ Maminsan pay a kunaek, Agrag-okayo!+5 Ti kinanainkalinteganyo+ maammuan koma dagiti amin a tattao. Ti Apo asidegen.+6 Dikay maringgoran iti aniaman,+ no di ket iti amin a banag babaen iti kararag ken araraw+ agraman panagyaman maipakaammo koma dagiti dawatyo iti Dios;+7 ket ti talna+ ti Dios a mangringbaw iti isuamin a panunot saluadannanto dagiti pusoyo+ ken dagiti pannakabalin ti isipyo babaen ken Kristo Jesus.8 Kamaudiananna, kakabsat, aniaman a bambanag a napudno, aniaman a bambanag a serioso a pakaseknan, aniaman a bambanag a nalinteg, aniaman a bambanag a nadalus,+ aniaman a bambanag a maay-ayat, aniaman a bambanag a naimbag ti pakasarsaritaanda, aniaman ti adda a kinasingpet ken aniaman ti adda a banag a nadayaw, itultuloyyo nga utoben dagitoy a banag.+9 Ti bambanag a naadalyo kasta met nga inawat ken nangngeg ken nakitayo mainaig kaniak, annurotenyo dagitoy;+ ket ti Dios ti talna+ addanto kadakayo.10 Agragrag-oak iti kasta unay iti Apo ta itan iti kamaudianan napasubliyon ti panagpampanunotyo maigapu kaniak,+ a pudno a pinampanunotyo, ngem naawanankayo iti gundaway.11 Saanak nga agsasao maipapan iti kaaddak iti kinakirang, ta, kadagiti aniaman a kasasaadko, naadalko ti mapnek.+12 Iti kinapudnona ammok no kasano ti agbalin a nanumo kadagiti pagtaraon,+ iti kinapudnona ammok no kasano ti maaddaan iti kinaruay. Iti amin a banag ken kadagiti amin a kasasaad naadalko ti palimed agpadpada no kasano ti mabsog ken no kasano ti mabisinan, agpadpada no kasano ti maaddaan iti kinaruay ken no kasano ti agsagaba iti kinakirang.+13 Ta iti amin a bambanag addaanak iti bileg gapu iti daydiay mangmangted kaniak iti pannakabalin.+14 Nupay kasta, naimbag ti panagtignayyo iti pannakiramanyo+ kaniak iti rigatko.+15 Iti kinapudnona, dakayo a taga Filipos, ammuenyo met nga idi nairugi ti pannakaideklara ti naimbag a damag, idi pimmanawak idiay Macedonia, awan ti kongregasion a nakiraman kaniak mainaig iti panangted ken panangawat, malaksid kadakayo laeng;+16 agsipud ta, uray pay idiay Tesalonica, nangipatulodkayo kaniak agpadpada iti naminsan ken iti maikadua a daras maipaay iti kasapulak.17 Saan a gapu ta sipapasnek a sapsapulek ti sagut,+ no di ket sipapasnek a sapsapulek ti bunga+ a mangyeg iti ad-adu a gunggona iti kuentayo.18 Nupay kasta, naan-anay nga addaanak iti amin a bambanag ken addaanak iti kinaruay. Napnoak, ita ta naawatkon ken Epafrodito+ ti bambanag a naggapu kadakayo, maysa a nabanglo a sayamusom,+ maawat a sakripisio,+ a makaay-ayo unay iti Dios.19 Kalpasanna, ti Diosko+ ipaaynanto a naan-anay ti isuamin a kasapulanyo+ iti madanon ti kinabaknangna+ iti dayag babaen ken Kristo Jesus.20 Ita iti Dios ken Amatayo maadda koma ti dayag iti agnanayon ken awan inggana.+ Amen.21 Idanonyo dagiti kablaawko+ iti tunggal santo a naikaykaysa+ ken Kristo Jesus. Dagiti kakabsat a kakaduak ipaw-itda kadakayo dagiti kablaawda.22 Amin dagiti sasanto, ngem nangnangruna dagidiay adda iti sangakabbalayan ni Cesar, ipaw-itda kadakayo dagiti kablaawda.+23 Ti di kaikarian a kinamanangngaasi ni Apo Jesu-Kristo maadda koma iti espiritu nga ipakpakitayo.+
ilo_Latn ilo_Latn pag_Latn ilo_Latn